Dëgjimi Publik me Pensionistët

23/08/2022

11:15

Procesverbal

Takimin e hapi drejtori i Drejtorisë për Buxhet dhe Financa z. Riad Rashiti, përshëndet të pranishmit!

Dëgjimet publike i kemi realizuar në bazë të agjendës dhe e kemi vlerësuar se duhet të e mbajmë një takim me ju që të i paraqesim mundësitë tona qe i kemi, të e mbështetim edhe këtë kategori sepse pa angazhimin tuaj nuk do të mund të ishim këtu ku jemi .

Jemi në fazën ku mundë të diskutojmë së bashku që të e shohim mundësinë se ku mund të ju ndihmojmë në mënyrë sa më të shpejtë. Për mua si drejtor, tani është takimi i parë me juve, kisha dashtë me i dëgjua nga ju kërkesat, nevojat tuaja, hallet dhe problemet që keni .

Takimin që e patëm para disa ditëve me gratë ju ishit prezentë dhe bëtë disa nga kërkesat tuaja, por jemi prapë së bashku që të i dëgjojmë kërkesat tuaja, por tani jemi vetëm me ju pensionistët.

Para se të e hap diskutimin me ju dëshiroj të ju përcjellë përshëndetjet nga Kryetari i Komunës, pasi që nuk pati mundësi të jetë i pranishëm në këtë takim për shkak se ka një agjendë shumë të ngarkuar më besoni, kur e them ketë, sepse edhe vet nuk po mundem te takohem me të.

Diskutim

Ismete Kallaba, mendoj se Kryetari ka mosmarrëveshje me dikën këtu që nuk ka ardhur, kërkesë e jona është që pensionistët janë të anashkaluar, Kryetari ka qenë për çdo lëvdatë në kohën e fushatës dhe para se të bëhej Kryetar, ne i dhamë disa ide se si mund të i ndihmojë pensionistët, por asnjëherë qe nga marrja e mandatit nuk ka bërë asnjë takim me pensionistët.

* Unë kam disa kërkesa, së pari shtëpia e pleqve, ka pensionistë të varfër jo vetëm që janë të varfër, por dhe të sëmurë, pa përkujdesje familjare.
* Të formohet një komisioni për vizita familjare, të marrin evidencë se sa anëtarë janë në atë familje, sa të punësuar, sa janë të aftë për punë ,
* Të ndryshohet edhe ligji për daljen në pension.

1. Të formohet ekipi i mjekëve familjar të cilët të shkojnë në shtëpia për kujdes shtëpiak .
2. Barnat të jenë më të lira, nuk kemi çmime të njëjta në të gjitha barnatoret ,
3. Të krijohet një barnatore vetëm për pensionistët.

Pyetje sa çerdhe janë publike?

Cilën ditë e ka bërë për qytetarët Kryetari?

1. Kërkese për autobusin lokal për pensionistët.

Ju përshëndesë dhe gjithë te mirat!

Drejtori i Riad Rashiti, ju lusë të tjerët të e marrin fjalën dhe të tregojnë për kërkesat e tyre.

Nazmije Hasani, profesoreshë e gjuhës, kemi shumë kërkesa të cilat nuk kemi mund të i zgjidhim, ne mund të kërkojmë, por varet nga kapaciteti të cilin e ka komuna të e bejë .

Kërkoj që të kemi takime të tilla më shpesh që të tregoni një respekt sa do të vogël për punën që e kemi bërë, ne jemi te harruarit, ne jemi ata që kemi punuar me para, pa para për ketë shtet , nuk e meritojmë këtë trajtim nga shteti dhe Komuna jonë .

Dihet se në shtetin tonë nuk ka rroga me të cilat mund të mbijetojë një familje e lëre më për pensionistet, por me këtë çështje duhet të merret Qeveria jo Komuna .

Drejtori i Drejtorisë për Buxhet dhe Financa Riad Rashiti, falënderon të pranishmit për pjesëmarrje .

Takimi përfundon në orën 12:15 PM